**Prințul Melancoliei**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eminescu file din poveste

poezie atârnând de stele

înapoi sau înainte este

un album de răni rebele

Poezie atârnând de stele

trece-mi viața pe curat

zilele de poezii sunt grele

lung e cerul și prin sat

Trecând moartea pe curat

înapoi sau înainte este

Eminescu rege-adevărat

Eminescu file din poveste

Poezie atârnând de stele

cu tăceri Doamne rebele

Costel Zăgan, CEZEISME II